B4-0993, 1018, 1026, 1044 και 1064/96

Ψήφισμα σχετικά με την κατάσταση στην ζώνη ασφαλείας του βορείου Ιράκ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Ιράκ, και ειδικότερα τα ψηφίσματα σχετικά με την κατάσταση στο ιρακινό Κουρδιστάν,

A. εκφράζοντας τη λύπη του για το γεγονός ότι οι διαπραγματεύσεις που διεξάγοντο υπό την αιγίδα των Ηνωμένων Πολιτειών μεταξύ των αντιπάλων κουρδικών παρατάξεων του ΔΚΚ (Δημοκρατικό Κόμμα του Κουρδιστάν), του Massoud Barzani, και του ΠΕΚ (Πατριωτική Ένωση του Κουρδιστάν), του Jalal Talabani, που μοιράζονται την εξουσία στο ιρακινό Κουρδιστάν, δεν ευοδώθηκαν,

Β. λαμβάνοντας υπόψη ότι, πρόσφατα ιρακινές χερσαίες δυνάμεις εισήλθαν στη ζώνη ασφαλείας προκειμένου να στηρίξουν μια από τις κουρδικές παρατάξεις, με αποτέλεσμα η εν λόγω παράταξη να αποκτήσει τον έλεγχο σε μεγάλο τμήμα της εν λόγω ζώνης,

Γ. λαμβάνοντας υπόψη ότι οι Ηνωμένες Πολιτείες είχαν ως πρόθεση την καταστροφή σημαντικού τμήματος του ιρακινού αντιαεροπορικού συστήματος, ενώ παράλληλα δήλωσαν ότι θα επεκτείνουν την ζώνη απαγόρευσης των πτήσεων πάνω από τμήμα του Ιράκ,

Δ. λαμβάνοντας υπόψη ότι η εισβολή των ιρακινών ενόπλων δυνάμεων στην ζώνη των Κούρδων προκάλεσε σοβαρό πρόβλημα προσφύγων στην περιοχή,

Ε. λαμβάνοντας υπόψη ότι οι αμερικανικές ενέργειες, οι οποίες ασκήθηκαν μονομερώς και χωρίς συνεννόηση με την Ευρωπαϊκή Ένωση, δεν σταμάτησαν την προέλαση των ιρακινών στρατευμάτων που συνόδευαν τις ομάδες της Πατριωτικής Ένωσης του Κουρδιστάν,

ΣΤ. διαπιστώνοντας ότι, σύμφωνα με πολλές μαρτυρίες, οι άνθρωποι του Σαντάμ Χουσεΐν εκτέλεσαν 96 αντιπολιτευόμενους ή λιποτάκτες και ότι στην εν λόγω ζώνη διεξάγεται πραγματικό ανθρωποκυνηγητό εναντίον των καταδιωκόμενων αντιτιθέμενων στο ιρακινό καθεστώς,

Ζ. υπενθυμίζοντας τα τρομακτικά δεινά που έχει επιφυλάξει εδώ και πολλά χρόνια στον κουρδικό λαό του Ιράκ το ιρακινό δικτατορικό καθεστώς του Σαντάμ Χουσεΐν, συμπεριλαμβανομένων των επιπτώσεων της χρήσης χημικών όπλων στην Halabja, της καταστροφής κουρδικών χωριών, του εξαναγκασμού των Κούρδων σε φυγή μετά τον πόλεμο του Κόλπου, καθώς και άλλων κατάφωρων παραβιάσεων των ανθρωπίνων δικαιωμάτων,

Η. λαμβάνοντας υπόψη ότι η παρούσα κρίση είναι σοβαρότατη και απειλεί να παρασύρει το σύνολο της περιοχής και να θέσει εν κινδύνω την ειρηνευτική διαδικασία στη Μέση Ανατολή, η οποία ήδη έχει γίνει πιο εύθραυστη,

Θ. επισημαίνοντας ότι, για μια ακόμη φορά, η Ευρωπαϊκή Ένωση στάθηκε ανίκανη να καταλήξει σε κοινή θέση μπροστά σε μια σημαντική διεθνή κρίση,

Ι. εκφράζοντας την ανησυχία του για το γεγονός ότι η Τουρκία σχεδιάζει τη δημιουργία ζώνης ασφαλείας στο βόρειο Ιράκ,

1. καταδικάζει την εισβολή του Ιράκ στην περιοχή των Κούρδων και ζητεί την επείγουσα σύγκληση του Συμβουλίου, ώστε να καθοριστεί κοινή στάση για τις παραβιάσεις των αποφάσεων των Ηνωμένων Εθνών εκ μέρους του Σαντάμ Χουσεΐν[semigr ]

2. καλεί το Συμβούλιο και την Επιτροπή να αναλάβουν όποια πρωτοβουλία κρίνουν σκόπιμη προκειμένου:

- να επιτευχθεί κοινή θέση της ΕΕ σχετικά με τα μέτρα που ελήφθησαν ή πρόκειται να ληφθούν ώστε να σεβασθεί το Ιράκ όλες τις σχετικές αποφάσεις του Συμβουλίου Ασφαλείας του ΟΗΕ[semigr ]

- να συμβάλουν στις διεθνείς προσπάθειες παροχής βοήθειας στους πρόσφυγες ύστερα από την ιρακινή εισβολή στην περιοχή των Κούρδων[semigr ]

- να αναληφθεί πρωτοβουλία διαμεσολάβησης μεταξύ των αντιμαχόμενων κουρδικών παρατάξεων ΠΕΚ και ΔΚΚ[semigr ]

3. ζητεί την πλήρη απομάκρυνση των ιρακινών στρατευμάτων, συμπεριλαμβανομένων των μονάδων αντικατασκοπείας, από την προστατευόμενη περιοχή[semigr ]

4. εκφράζει τη λύπη του για τον λόγο ότι η ΕΕ δεν είναι σε θέση να ασκήσει σημαντική επίδραση στον τρόπο με τον οποίο η διεθνής κοινότητα αντιδρά στις ενέργειες της ιρακινής κυβέρνησης, διότι τα κράτη μέλη δεν έχουν κατορθώσει να συμφωνήσουν σε κοινή θέση[semigr ]

5. καλεί το Συμβούλιο να απαιτήσει στενή συνεννόηση, κατά πρώτο λόγο με τις Ηνωμένες Πολιτείες και εν συνεχεία με όλες τις χώρες που υποστήριξαν τις διάφορες αποφάσεις των Ηνωμένων Εθνών σχετικά με το Ιράκ σχετικά με τα μέτρα που πρέπει να ληφθούν τις επόμενες μέρες ώστε να τερματισθεί η παρούσα κρίση στο βόρειο Ιράκ[semigr ]

6. καλεί τις γειτονικές χώρες να μην αναλάβουν μονομερή δράση σε αντίδραση στην ιρακινή επίθεση[semigr ]

7. εκφράζει τη βαθειά του λύπη για το γεγονός ότι οι κουρδικές παρατάξεις δεν κατάφεραν να έλθουν σε συνεννόηση και να αναλάβουν την ευθύνη στην αυτόνομη περιοχή του ιρακινού Κουρδιστάν[semigr ] καταδικάζει την ανάμειξη τόσο των στρατιωτικών δυνάμεων του Ιράν στην εσωτερική διαμάχη, κατόπιν προσκλήσεως της ΠΕΚ, όσο και των ιρακινών δυνάμεων του Σαντάμ Χουσεΐν κατόπιν προσκλήσεως του ΔΚΚ[semigr ]

8. ζητεί από την ιρακινή κυβέρνηση να σεβαστεί τους όρους που θα επιτρέψουν την ταχεία εφαρμογή του ψηφίσματος 986 των Ηνωμένων Εθνών, άλλως «πετρέλαιο αντί τροφίμων», προκειμένου να βοηθήσει το ασθενέστερο τμήμα του ιρακινού πληθυσμού που πλήττεται κατά κύριο λόγο από τις συνέπειες του διεθνούς αποκλεισμού[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των Ηνωμένων Πολιτειών, της Ρωσίας και των αραβικών χωρών, καθώς και στον Γενικό Γραμματέα του ΟΗΕ.